**Конкурс за књижевну награду „Душан Васиљев“ за 2022. годину**

Град Кикинда расписује конкурс за награду „Душан Васиљев”, која се додељује за најбољу књигу написану на српском језику објављену током 2022. године. У конкуренцији за ово књижевно признање могу се наћи песничке и прозне књиге објављене на територији Републике Србије. Награда се састоји од повеље и новчаног износа.

**Историјат**

Награда „Душан Васиљев” основана је Одлуком Културно просветне заједнице Кикинде [1997](https://www.blogger.com/" \o "1997). године у знак сећања на дело и значај песника који је рођен у [Кикинди](https://www.blogger.com/" \o "Kikinda) јуна [1900](https://www.blogger.com/" \o "1900). године. Васиљев је поживео само 24 године, постигавши да буде један од најзначајнијих српских модерних песника, тј. песника [експресионистичке](https://www.blogger.com/" \o "Ekspresionizam) идеологије.

После прекида од неколико година, одлуком [Скупштине општине Кикинда](https://www.blogger.com/" \o "Opština Kikinda), награда је поново успостављена [2009](https://www.blogger.com/" \o "2009). године. По новом Правилнику награда се додељује за најбољу песничку или прозну књигу савременог аутора која је објављена на [српском језику](https://www.blogger.com/" \o "Srpski jezik).

Током протеклих четврт века, награду „Душан Васиљев” су добили: Јован Зивлак, Стеван Раичковић, Јовица Аћин, Милорад Павић, Милисав Савић, Гојко Тешић, Фрања Петриновић, Давид Албахари, Звонко Карановић, Мића Вујичић и други.

**Начин пријављивања**

Издавачи и аутори могу послати књиге (три примерка по појединачном наслову) на следећу адресу: Народна библиотека „Јован Поповић”, Трг српских добровољаца 57, 23300 Кикинда, уз обавезну напомену на пошиљци „За награду Душан Васиљев“, најкасније до 1. 2. 2023. године.

**Жири**

Жири ће радити у саставу: Радован Влаховић, председник, др Зоран Ђерић, потпредседник, и Ђорђе Писарев, члан.

**Додела**

Награда ће бити додељена 27. 3. 2022. године, на дан смрти Душана Васиљева, уједно и Дан кикиндске Гимназије која носи име овог великог експресионистичког аутора.

**Контакт**

Додатне информације: nagradadusanvasiljev@gmail.com